《春日期巢湖旧事》
五代·谭用之

暖掠红香燕燕飞，五云仙珮晓相携。花开鹦鹉韦郎曲，

竹亚虬龙白帝溪。富贵万场归紫酒，是非千载逐芳泥。

不知多少开元事，露泣春丛向日低。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。